open-index/open-wikipedia-markdown huggingface dataset:
Pesäpallon naisten Suomenmestaruuskilpailut 1936

Pesäpallon naisten Suomen mestaruudesta pelattiin kuudennen kerran vuonna 1936. Kilpailuun osallistui 31 joukkuetta. Kilpailu oli cup-kilpailu eli otteluiden voittajat pääsivät seuraavalle kierrokselle ja häviäjät putosivat pois kilpailuista. Naisten finaalissa olivat vastakkain samat joukkueet kuin edellisvuonnakin. Tällä kertaa ottelu pelattiin Pieksämäellä, jossa Tampereen Pyrintö otti 1-2 vierasvoiton. Pieksämäen Palloilijoille hopeaa.

## Naisten SM

Naisten mestarijoukkue 36

Eeva Peltonen, 
Liisa Salmi, 
Marjatta Lietsamo, 
Suoma Kaipola, 
Aino Liimatainen, 
Irma Jokinen, 
Sylvi Kaipola, 
Valma Hakala,
Helvi Kaipola
Majlis Arasalo (Ahlfors)

## Lähteet

Naisten SM-sarjaottelut kautta aikain
Klaus (elokuva)

Klaus () vuonna 2019 ensi-illan saanut espnjalainen elokuva.

Elokuva on katsottavissa vain Netflixissä.

## Ääninäyttelijät

Muissa rooleissa ovat Tuukka Leppänen, Markus Bäckman, Helmi Kallio, Emma Räsänen ja Pasi Ruohonen.

Suomenkielisen version on ohjannut Jenni Sivonen.

## Lähteet
Pesäpallon naisten Suomenmestaruuskilpailut 1937

Pesäpallon naisten Suomen mestaruudesta pelattiin neljännen kerran vuonna 1937. Kilpailuun osallistui 29 joukkuetta. Kilpailu oli cup-kilpailu eli otteluiden voittajat pääsivät seuraavalle kierrokselle ja häviäjät putosivat pois kilpailuista.

## Naisten SM

Mestarit: Irma Jokinen, 
S. Kaipola, 
Valtonen, 
Salmi, 
Helvi Kaipola, 
Seidi Honkasalo, 
Villberg, 
Valma Hakala, 
Anna-Liisa Tuominen.
Majlis Arasalo (Ahlfors)

## Lähteet

Naisten SM-sarjaottelut kautta aikain
Pesäpallon naisten Suomenmestaruuskilpailut 1940

Pesäpallon naisten Suomen mestaruudesta pelattiin kymmenennen kerran vuonna 1940. Kilpailu oli cup-kilpailu eli otteluiden voittajat pääsivät seuraavalle kierrokselle ja häviäjät putosivat pois kilpailuista.

## Naisten SM
**Ottelut**
*1. kierros
* Haminan Palloilijat - Kuusankosken Veto 2-5
* Haukat - Turun Maila-Tytöt 10-0
* Välierät:
* Varkauden Urheilijat - Kuusankosken Veto 11-6
* Vimpelin Lotat - Haukat 5-6 (18 vuoroparia)
* Loppuottelu:
* Varkauden Urheilijat - Haukat 2-4

Haukat: Liisa Tiusanen,
Helmi Nätkin,
Henni Lappalainen,
Greta Westerling,
Helga Pyykölä,
Irma Riihimäki
Senni Haukiala,
Ann-Mari Sundström,
Märtha Westerling,
Irma Heiskari.
Joissakin lähteissä myös:
Irma Virtanen,
Henny Sund,
Helga Vento,
Armi Heimo,
Ilmi Salminen,
## Lähteet

Naisten SM-sarjaottelut kautta aikain
IV (Wingerin albumi)

**IV** on rockyhtye Wingerin neljäs albumi, joka julkaistiin vuonna 2006. Monet albumin kappaleet kertovat yhdysvaltaisten sotilaiden näkökulmasta, ja albumi on progressiivisin mitä yhtye on koskaan julkaissut.

## Kappaleet

# ”Right Up Ahead”
# ”Blue Suede Shoes”
# ”Four Leaf Clover”
# ”M16”
# ”Your Great Escape”
# ”Disappear”
# ”On a Day Like Today”
# ”Livin’ Just to Die”
# ”Short Flight To Mexico”
# ”Generica”
# ”Can’t Take It Back”

## Lähteet
Saint-Andelain

**Saint-Andelain** on kunta Ranskassa Nièvren departementissa Burgundi-Franche-Comtén alueella. Se sijaitsee noin 14 kilometriä Cosne-Cours-sur-Loiren kaupungista etelään.

Kunnan keskustassa oleva Saint-Légerin kirkko rakennettiin 1800-luvulla edellisen, myös Saint-Légerille omistetun kirkon paikalle. Aiempi kirkko oli vaarassa romahtaa, ja se oli liian pieni noin tuhannelle asukkaalle. Uuden kirkon rakentamisessa oli epäonnea. Kirkon kappeli ja poikkilaiva rakennettiin nykyiseen muotoonsa vuosina 1865 ja 1866. Kirkon keskilaiva oli rakennettu aiemmin, ja se jäi viisi askelmaa alemmalle tasolle kuin poikkilaiva.

## Viininviljely
Saint-Andelain on yksi seitsemästä Pouilly-Fumén viinintuotantoalueen viininviljelykylästä. Kunnan alueella on viljelty viiniä jo 800-luvulla. 1400-luvulla Pouillyn viinit saavuttivat mainetta, ja läheinen Loirejoki helpotti niiden vientiä, ja niitä kuljetettiin aina Flanderiin asti. 1500-luvulla rakennettiin kanava Canal de Briare, joka yhdisti Loiren Seineen. Tämä avasi uuden reitin Pariisin markkinoille. Vuonna 1937 kunnan viinitiloilla tuotettu viini sai luvan käyttää kahta Appellations d’Origine Contrôlée (AOC) -nimitystä. Pouilly-sur-Loire, joka on valmistettu Chasselas-rypäleistä, ja Blanc-Fumé de Pouilly tai Pouilly-Fumé, joka on valmistettu Sauvignon Blanc -rypäleistä.

## Lähteet

## Aiheesta muualla
Plankstadt

**Plankstadt** on kunta Baden-Württembergin osavaltion pohjoisosassa Saksassa. Se kuuluu Rein–Neckarin metropolialueeseen.

## Maantiede
Plankstadtin etäisyys Heidelbergista on kahdeksan kilometriä länteen ja Mannheimista 14 kilometriä kaakkoon.

## Historia
Plankstadtin kirjoitettu historia alkaa vuodesta 771, jolloin siitä on maininta Lorschin koodeksissa. Kyläkirkosta on maininta vuodelta 1257 ja raatihuoneesta vuodelta 1616. Luisen-apteekin valmistuminen 1911 paransi plankstadtilaisten terveydenhuoltoa. Raitiovaunulinja Heidelberg–Schwetzingen (1927) paransi puolestaan kunnan liikenneyhteyksiä. Kansallissosialistinen hallinto päättyi toisen maailmansodan loppumiseen ja Yhdysvaltain joukkojen saapumiseen 1945, jonka jälkeen alkoi mittava jälleenrakennus. Raitiovaunulinja Heidelbergista Schwetzingeniin korvattiin busseilla 1974.

## Talous ja liikenne
Plankstadtissa toimii muun muassa lääkkeitä valmistava Corden Pharma. Kunnan länsipuolitse kulkee moottoritie Bundesautobahn 6 ja itäpuolitse Bundesautobahn 5. Niitä yhdistää Plankstadtin halki kulkeva Bundesstraße 535.

## Lähteet

## Aiheesta muualla
*Plankstadt, Baden-Württemberg, Saksa — Sunrise, Sunset, and Daylength
Charles Milesi

**Charles Milesi** (s. 4. maaliskuuta 2001 Chaumont-la-Ville) on ranskalainen autourheilija.

Hänen isänsä on Patrice Milesi, joka on myös autourheilija.

## Ura

Kartingin menestyksen jälkeen Milesi aloitti kilpauransa vuonna 2017 Formula Renault -sarjoissa. Milesi ajoi Formula Renault NEC -sarjassa, jossa sijoittui kuudenneksi ja osallistui vierailevana kuljettajana Formula Renault Eurocup -sarjaan. Samana vuonna Milesi ajoi Ranskan Formula 4 -sarjassa. Vuonna 2018 Milesi ajoi täyden kauden Formula Renault Eurocup -sarjassa saavuttaen kaksi voittoa, kaksi paalupaikkaa ja neljä palkintosijoitusta sijoittuen sarjassa seitsemänneksi. Vuonna 2019 Milesi siirtyi Japaniin ajamaan Japanin Formula 3 -sarjaa. Hän saavutti 13 pistettä parhaana sijoituksena neljäs sija sijoittuen sarjapisteissä yhdeksänneksi. Vuonna 2020 Milesi ajoi loppukauden kolme kilpailua Super Formula -sarjassa.

Vuonna 2020 Milesi debytoi urheiluautoissa osallistuen Le Mansin 24 tunnin ajoon LMP2-luokassa, joutuen kuitenkin keskeyttämään kilpailun. Seuraavana vuonna 2021 Milesi kilpaili LMP2-luokassa FIA World Endurance Championship -sarjassa, jolloin voitti autokuntansa kilpailun Le Mansissa ja voittaen sarjan mestaruuden. Lisäksi Milesi on ajanut European Le Mans Series -sarjassa vuodesta 2021 lähtien ja voittanut sarjan mestaruuden LMP2-luokassa vuonna 2025.

## Lähteet
Pesäpallon naisten Suomenmestaruuskilpailut 1938

Pesäpallon naisten Suomen mestaruudesta pelattiin kahdeksannen kerran vuonna 1938. Kilpailu oli cup-kilpailu eli otteluiden voittajat pääsivät seuraavalle kierrokselle ja häviäjät putosivat pois kilpailuista. Naiset pelasivat mestaruudesta pudotuspelein, kunnes jäljellä oli kolme joukkuetta, jotka kokoontuivat lopputurnaukseen Lahteen.

## Naisten SM

**Lopputurnaus** Lahdessa 18. syyskuuta

Haukkojen joukkue: Kaarina Koskinen, 
Suoma Kutila, 
Liisa Tiusanen, 
Henny Sund, 
Helga Vento (Pyykölä), 
Ann-Mari Sundström, 
Armi Heimo (Tamminen), 
Ilmi Salminen (Kalso), 
Greta Westerling.

## Lähteet

Naisten SM-sarjaottelut kautta aikain
Pesäpallon naisten Suomenmestaruuskilpailut 1939

Pesäpallon naisten Suomen mestaruudesta pelattiin yhdeksännen kerran vuonna 1939. Kilpailuun osallistui 25 joukkuetta. Kilpailu oli cup-kilpailu eli otteluiden voittajat pääsivät seuraavalle kierrokselle ja häviäjät putosivat pois kilpailuista. Haminan Palloilijat selvisi loppuotteluun. Puolustava mestari Katajanokan Haukat kävi kuitenkin vierasvoiton juoksuin 0-3 ja voitti toisen mestaruutensa.

Haukat: Suoma Kutila,
Liisa Tiusanen,
Irma Virtanen,
Henny Sund,
Helga Vento,
Ann-Mari Sundström,
Armi Heimo,
Ilmi Salminen,
Greta Westerling,
Märtha Westerling.

## Lähteet

Naisten SM-sarjaottelut kautta aikain
Suzakin piiri

**Suzakin piiri** () on hallintopiiri Žalal-Abadin alueella Kirgisiassa. Sen keskus on Suzakin kylä. Piirin pinta-ala on 2&nbsp;800 neliökilometriä. Siellä oli arviolta 287&nbsp;641 asukasta vuonna 2025.

Suzakin piiri rajoittuu lännessä ja luoteessa Bazar-Korgonin, koillisessa Toguz-Toron ja kaakossa Ošin alueen Özgönin piireihin sekä lounaassa Uzbekistaniin. Sen keskellä sijaitsee alueen pääkaupunki Manas. Piiri käsittää Kögartin ja Kara-Alman laaksot ja Ferganavuorten lounaisrinteet. Lounaisosa on 600–1&nbsp;000 metriä korkeaa tasankoa, joka muuttuu pohjoista ja koillista kohti 3&nbsp;705 metriä korkeaksi vuoristoksi. Hyötykaivannaisia ovat kivihiili, öljy ja maakaasu sekä rakennusaineet.

Seudulla vallitsee leuto mannerilmasto. Talvet ovat leutoja ja kesät kuumia ja kuivia. Keskilämpötila on tasangolla tammikuussa –2:sta –4:ään ja heinäkuussa 26,3 astetta. Vuorilla ilmasto on viileämpi. Vuotuinen sademäärä on tasangolla 250–450 millimetriä. Tärkein joki on Karadarjan sivujoki Kögart.

Vuonna 1928 perustettuun piiriin kuuluvat Kök-Žaŋgakin kaupunki sekä Atabekovin, Bagyšin, Barpyn, Kara-Daryjan, Kök-Artin, Kyz-Kölin, Kyzyl-Tuun ja Suzakin maalaiskunnat, joissa on yhteensä 113 kylää. Suurin asutus on yli 34&nbsp;000 asukkaan Suzak. Piiri on alueen tiheimmin asuttuja seutuja. Vuoden 2009 väestönlaskennan mukaan asukkaista 61,2 prosenttia on kirgiisejä, 34,6 prosenttia uzbekkeja ja 1,9 prosenttia turkkilaisia.

Piirin kautta kulkee Biškekin, Manasin ja Ošin välinen maantie, josta haarautuu tie Kazarmaniin. Manasista on rautatieyhteys Uzbekistaniin. Asukkaiden pääelinkeino on maatalous, joka on erikoistunut viljan, puuvillan, tupakan, perunoiden, vihannesten, öljykasvien ja hedelmien viljelyyn sekä karjanhoitoon. Tuotantoeläimiä ovat naudat, lampaat, vuohet, hevoset, siat ja siipikarja. Teollisuutta edustavat Kök-Žaŋgakin hiilikaivos, puuvillanpuhdistamo ja elintarviketeollisuus.

## Lähteet
Keiju (artisti)

**Viivi Ågren**, tunnetaan esiintyjänimellä **Keiju** on suomalainen rap-artisti. Keijun musiikin on kerrottu taivuttelevan genrerajoja ja hänen kappaleissaan korostuvat monipuolinen flow ja uniikki soundi.

## Tausta
Viivi Ågren on lähtöisin Rovaniemeltä, mutta muutti Helsinkiin opiskelemaan kirjallisuutta vuonna 2020. Ollessaan 8-vuotias hän päätti haluavansa artistiksi. Hän tuotti ja kirjoitti aluksi kappaleita englannin kielellä. Vuonna 2019 hän alkoi työstämään biittejä ja kirjoittamaan musiikkia englanniksi.

## Ura
Keiju julkaisi vuoden 2025 tammikuussa ensimmäisen omakustanne-EP:nsä *Ounasjoki*. EP:n julkaisun jälkeen Keiju on julkaissut singlet ”Hurja remontti”, ”Kalervo Palsa”, ”Sirkustirehtööri”, ”Ei mitään (Junji Ito)” ja ”Sly Cooper”. Keväällä 2026 hän on julkaisemassa toisen EP:nsä.

Keiju toimi Vestan keikkojen lämmittelijänä keväällä 2025. Suomalainen mediatalo *[[Klangi]]* on arvostellut Keijun musiikin genrerajoja taivuttelevaksi, joka liikkuu sulavasti ääripäiden välillä, ja artistin kappaleissa korostuvat muun muassa hänen terävä kynänsä, monipuolinen flow sekä uniikki soundi. Oman tuotantonsa lisäksi hän tekee englannin kielellä musiikkia 12-henkisessä B!rthday-yhtyeessä.

Vuonna 2026 Keiju esiintyy muun muassa Ruisrockissa ja Flow-festivaalilla.

## Vaikutteet
Keiju on kertonut saaneensa vaikutteita Nicki Minajilta. Hän on kertonut fanittaneensa nuorena Anna Abreuta.

Musiikillisiksi ja taiteellisiksi esikuvikseen hän on maininnut muun muassa 070 Shaken, Rico Nastyn, Bktherulan, Tierra Whackin, Doechiin, FKA twigsin ja lisäksi runoilijat Edith Södergranin ja Sylvia Plathin.

## Diskografia
### EP:t
**Ounasjoki* (2025)

### Mixtapet
**Winxtape* (2025)

### Singlet
*”Hurja remontti” (2025)
*”Kalervo Palsa” (2025)
*”Sirkustirehtööri” (2025)
* ”Ei mitään (Junji Ito)” (2025)
* ”Sly Cooper” (2025)

## Lähteet
Villa Arianna

**Villa Arianna** (myös *Ariadnen huvila*) oli antiikin aikainen villa eli roomalainen huvila Stabiaen kaupungissa Italiassa. Se oli suurikokoinen ja sieltä on löydetty suuri määrä merkittäviä freskomaalauksia.

## Historia

Niin kutsuttu Villa Arianna on tulkittu Stabiaen varhaisimmaksi huvilaksi. Sen vanhimmat osat ovat 100-luvulta eaa. Sitä laajennettiin ensimmäisellä vuosisadalla jaa. Huvila on saanut nimensä sen tricliniumin takaseinän suuresta myyttiaiheisesta, Ariadnea (ital. Arianna) esittävästä freskosta. Huvila tuhoutui muun Stabiaen tavoin Vesuviuksen vuoden 79 tulivuorenpurkauksessa.

Huvilan ensimmäiset arkeologiset kaivaukset suoritettiin vuosina 1757–1762 Karl Weberin johdolla. Kaivauksia on suoritettu myös vuosina 1777–1778 ja 1950–1962 sekä muun muassa 2008. Suuri osa rakennuksesta on yhä maan alla, mutta sen pohjakaava tunnetaan vanhojen karttojen ansiosta.

## Rakennus

Huvilan kokonaispinta-ala oli noin  neliömetriä, josta on kaivettu esiin noin  neliömetriä. Antiikin aikana huvilalta oli merenrantaan noin 100–200 metriä. Huvila oli monitasoinen ja mukautui rinteen muotoihin, ja jakautui neljään osaan: myöhäistasavaltalaiseen atrium-osaan, palvelu- ja kylpylätiloihin, Neron ajan lisäosiin sekä Flaviusten kaudella rakennettuun palaestraan. Huvilaan kuului muun muassa suuri, noin 370 metriä pitkä peristyyli. Rakennuksen asuin- ja talousosia yhdisti tunneli.

Huvilan sisustus kuvastaa omistajien vaurautta ja hienostunutta makua: pienet huoneet oli koristeltu kevyesti (esim. cupidoilla ja maisemilla), kun taas suuret salit esittivät näyttäviä mytologisia kohtauksia, kuten rakennukselle nimen antanut fresko, jossa Dionysos pelastaa hylätyn Ariadnen Naksokselta. Freskoja täydensivät mustavalkoiset mosaiikkilattiat.

## Lähteet

## Aiheesta muualla
Villa San Marco

**Villa San Marco** (myös *San Marcon huvila*) oli antiikin aikainen villa eli roomalainen huvila Stabiaen kaupungissa Italiassa. Se on yksi Vesuviuksen alueen suurimmista tunnetuista yksityishuviloista.

## Historia

Niin kutsuttu Villa San Marco sai alkunsa Augustuksen aikana ja sitä laajennettiin ensimmäisellä vuosisadalla Claudiuksen aikana, jolloin sen omistaja on saattanut olla Claudiuksen vapautettu nimeltä Narcissus. Omistajaksi on ehdotettu myös Virtius-sukua, jonka hautoja on löydetty läheltä.

Huvila tuhoutui muun Stabiaen tavoin Vesuviuksen vuoden 79 tulivuorenpurkauksessa. Purkauksen aikoihin huvilalla tehtiin kunnostustöitä. Huvila on saanut nykyisen nimensä paikalle 1700-luvun jälkipuoliskolla rakennetusta Pyhälle Markukselle () omistetusta kappelista.

Rakennuksen arkeologiset kaivaukset suoritettiin alun perin vuosina 1749–1754, jonka jälkeen se haudattiin. Kaivauksia jatkettiin 1950-luvulla ja vuonna 2011. Rauniot kärsivät vaurioita maanjäristyksessä marraskuussa 1980. Niitä kunnostettiin vuosina 2011–2012.

## Rakennus

Huvila oli rakennettu rinteeseen paikalle, josta avautui laaja merinäköala. Sen pinta-ala oli yli  neliömetriä, josta on kaivettu esiin noin puolet. Siihen kuului atrium, juhlasali merinäköalalla, pylväspihoja, useita muita huoneita, keittiö ja kaksi puutarhaa. Sisäänkäynti johti pylväspihaan, tablinumiin ja edelleen atriumiin, josta pääsi pieniin huoneisiin ja kylpyläosastoon. Atrium oli tetrastyyli ja joonialaistyylinen. Pääperistyylin keskiallas oli kooltaan 36 × 7 metriä. Eteläpuolen toinen peristyyli oli noin 140 metriä pitkä.

Huvilaan kuuluneessa kylpylässä oli kaikki tyypilliset roomalaisten termien tilat (apodyterium, tepidarium, frigidarium, caldarium) sekä palaestra. Caldariumin altaan koko oli 7 × 5 metriä, ja se oli 1,5 metriä syvä. Huvilalta johti ramppijärjestelmä alas rannalle.

Huvila oli runsaasti koristeltu freskoin, stukkotöin ja mosaiikein. Freskot edustivat neljättä pompejilaista tyyliä.

## Lähteet

## Aiheesta muualla
Ali Mohammad Naini

**Ali Mohammad Naini** (; 1957 Kashan – 20. maaliskuuta 2026 Teheran) oli iranilainen kenraali.

Naini liittyi Iranin vallankumouskaartin palvelukseen vuonna 1978 ja osallistui Irakin–Iranin sotaan. Hän eteni prikaatikenraaliksi ja sai heinäkuussa 2024 nimityksen vallankumouskaartin tiedottajaksi. Lisäksi hän toimi yhteiskuntatieteiden professorina Imam Hossein -yliopistossa Teheranissa. Naini asetettiin Yhdistyneen kuningaskunnan pakotteiden kohteeksi Iranin tehtyä ohjusiskuja Israeliin lokakuussa 2024. Hän kuoli Yhdysvaltain ja Israelin tekemässä ilmaiskussa maaliskuussa 2026.

## Lähteet
Johan Gabriel Richert

**Johan Gabriel Richert** (25. maaliskuuta 1784 Tidavad – 2. tammikuuta 1864 Göteborg) oli ruotsalainen juristi, virkamies ja poliitikko. Hän osallistui 1800-luvun alkupuolella lainsäädännön liberalisointiin.

Richert valmistui Lundin yliopistosta vain 17-vuotiaana ja sai heti paikan auskultanttina Götan hovioikeudessa. Tultuaan täysi-ikäiseksi Richert eteni apulaiskihlakunnantuomariksi, ja vuonna 1814 hänet valittiin lainsäädäntöä valmistelevaan komiteaan. Hänestä tuli sen toimeliain jäsen, ja hän jatkoi siellä vuoteen 1823. Samalla Richertin urakehitys jatkui, kun hän vuosina 1817–1818 toimi painovapauskomitean puheenjohtajana ja vuonna 1820 sai nimityksen oikeuskanslerinviraston pääsihteeriksi. Vuosina 1821–1823 hän toimi kihlakunnantuomarina, 1823–1824 oikeusasiamiehenä ja vuodesta 1824 uudelleen lakikomitean jäsenenä. Vuodesta 1832 Richert keskittyi tuomarin virkaansa, paitsi vuosina 1844–1851 jolloin hän oli jälleen valmistelemassa lakeja.

Richert julkaisi vuonna 1830 Carl Henrik Anckarswärdin kanssa kirjoitelman *Förslag till national-representation*, jossa he Norjan mallin mukaan ehdottivat säätyvaltiopäivien lakkauttamista ja siirtymistä yleiseen äänioikeuteen.

Richert sai tunnustusta panoksestaan jo eläessään. Vuonna 1834 säädyt myönsivät hänelle elinikäisen vuosittaisen palkkion, joka vuonna 1856 korotettiin kolmeentuhanteen riikintaaleriin. Richertin työtä kehuttiin myös lakivaliokunnan loppulausunnossa vuonna 1863.

## Lähteet

## Aiheesta muualla
Harry ja Toto

**Harry ja Toto** on vuonna 2008 ilmestynyt brittiläis-puolalainen animaatiosarja, jonka tuotti brittiläinen Handle and Spout -yhtiö yhdessä puolalaisen animaatiostudion GS Animationin kanssa.
Gunnar Sjöberg

**Gunnar Göstasson Sjöberg** (25. maaliskuuta 1909 Tukholma – 8. kesäkuuta 1977 Norrköping) oli ruotsalainen näyttelijä. Hän valmistui Kuninkaallisen draamateatterin oppilaskoulusta vuonna 1934 ja näytteli muun muassa Helsingborgin, Göteborgin, Malmön, Uppsalan ja Norrköpingin kaupunginteattereissa. Sjöberg esiintyi myös kymmenissä elokuvissa.

## Rooleja
* *[[Naisen kasvot (vuoden 1938 elokuva)|Naisen kasvot]]* (1938) – insinööri Harald Berg
* *[[Mansikkapaikka]]* (1957) – insinööri Sten Alman
* *[[Helmiäinen (elokuva)|Helmiäinen]]* (1961) – pappi

## Lähteet

## Aiheesta muualla
Adam Pålsson

**Adam Pålsson** (s. 25. maaliskuuta 1988 Tukholma) on ruotsalainen näyttelijä. Hän opiskeli Tukholman teatterikorkeakoulussa ja löi läpi rooleistaan elokuvissa *[[Viattoman sininen taivas]]* ja *[[Älä koskaan pyyhi kyyneleitä paljain käsin]]*.

## Rooleja
* *[[Viattoman sininen taivas]]* (2010) – Micke
* *[[Älä koskaan pyyhi kyyneleitä paljain käsin]]* (2012) – Rasmus
* *[[Ennen kuolemaa (televisiosarja)|Ennen kuolemaa]]* (2017–2019) – Christian
* *[[Silta (televisiosarja)|Silta]]* (2015–2017) – Emil Larsson
* *[[Pekka Töpöhäntä (vuoden 2020 elokuva)|Pekka Töpöhäntä]]* (2020) – Pekka Töpöhäntä (ääni)
* *[[Kurt Wallander#Elokuva- ja televisioversiot|Young Wallander]]* (2020–2022)

## Lähteet

## Aiheesta muualla
Carl Richard Nyberg

**Carl Richard Nyberg** (28. toukokuuta 1858 Arboga – 25. maaliskuuta 1939 Lidingö) oli ruotsalainen keksijä. Hän kehitti puhalluslampun, jolla hän rikastui. Nyberg yritti myös rakentaa ensimmäisen lentokoneen. Hänen höyrykäyttöinen Flugan-niminen prototyyppinsä pystyi nostamaan ilmaan oman painonsa, mutta ei lentäjää. Nyberg luopui lentoyrityksistään vuonna 1909, muutamaa vuotta sen jälkeen kun Wrightin veljekset olivat tehneet ensilentonsa.

## Lähteet

## Aiheesta muualla
Táborin hussilaismuseo

**Táborin hussilaismuseo** on Tšekin Táborissa sijaitseva hussilaisuutta ja sen historiaa esittelevä museo. Sen käsittelemiin aihepiireihin kuuluu myös Táborin ja sen lähialueiden paikallishistoria, luonto ja kulttuuri.

## Näyttelyt
Museo sijaitsee Táborin vanhassa raatihuoneessa, jossa sijaitsee myös hussilaisista kertova päänäyttely. Samasta rakennuksesta käsin järjestetään opaskierroksia myös kaupungin maanalaisiin tunneleihin. Tämän lisäksi myös läheinen Kotnovin torni kuuluu museon ylläpitämiin tiloihin.

## Toiminta
Hussilaismuseo järjestää näyttelyiden lisäksi myös koulutusta ja kulttuuritapahtumia. Se tekee tieteellistä tutkimusta sekä yhteistyötä ammatillisten laitosten kanssa Tšekin lisäksi myös ulkomailla. Museo ylläpitää Táborissa sijaitsevaa 25 000 niteistä kirjastoa.

## Galleria


Tiedosto:Tábor augustiniánský klášter 2.jpg|alt=|Augustinolaisten luostari
Tiedosto:Tábor, Žižkovo náměstí, old town hall cellars 04.jpg|alt=|Sisäänkäynti Žižkan aukion alaisiin tunneleihin
Tiedosto:Hrad Kotnov a pivovar (Tábor)5.jpg|alt=|Kotnov
Tiedosto:Altar Wings of Roudníky - Right wing - Inner part.jpg|alt=| Roudníkin alttaritaulu 


## Lähteet

## Aiheesta muualla
Kazarman

**Kazarman** () on kylä ja Žalal-Abadin alueen Toguz-Toron piirin hallinnollinen keskus Kirgisiassa. Se sijaitsee Narynjoen varrella 1&nbsp;260 metriä merenpinnan yläpuolella 145 kilometriä alueen pääkaupungista Manasista koilliseen. Kylässä oli arviolta 11&nbsp;850 asukasta vuonna 2025.

Kylän lähellä on sijainnut 900–1100-lukujen linnoitus. Paikkakunnan nimi oli alkujaan Ak-Tši tai Kojon-Tokoi. 1900-luvun alussa sinne sijoitettiin joukko venäläisiä sotilaita. He kutsuivat paikkaa ”kasarmiksi”, josta kylä sai uuden nimensä.

Kazarmanin kautta kulkee Manasin ja Narynin välinen maantie. Siellä on myös lentoasema, joka avattiin uudelleen vuonna 2025. Kylässä toimii rakennustarvike- ja elintarviketeollisuutta. Sen palveluihin kuuluvat ammattikoulu, kulttuuritalo ja sairaala. Lähistöllä sijaitsee Saimaluu-Tašin kansallispuisto pronssikautisine kalliopiirroksineen.

## Lähteet
Dagmar Bentzen

**Dagmar Maria Antoinette Bentzen** (17. lokakuuta 1902 Tukholma – 25. maaliskuuta 1967 Borås) oli ruotsalainen näyttelijä.

## Lähteet

## Aiheesta muualla
Le Flibustier (1939)

**Le Flibustier** oli Ranskan laivaston Hardi-luokan hävittäjä toisessa maailmansodassa.

## Valmistus

Alus tilattiin 24. toukokuuta 1937 La Seyne-sur-Meristä Forges et Chantiers de la Méditerranéelta, missä köli laskettiin 11. maaliskuuta 1938. Alus laskettiin vesille 19. joulukuuta 1939 ja miehitettiin koeajoja varten 23. kesäkuuta 1940. Aluksen vastaanottokokeet alkoivat 12. elokuuta 1940.

Alus nimettiin 1. huhtikuuta 1941 uudelleen *Bisoniksi*. Saksan vallatessa Vichyn Ranskan alueen alus oli edelleen kesken. Se vallattiin 27. marraskuuta 1942 Toulonissa Quai Noëliin kiinnitettynä. Saksan vaatimuksista aluksen töiden loppuunsaattamisesta kieltäydyttiin, joten alus siirrettiin Italiallle.

## Palvelus
Alus liitettiin Italian laivastoon nimellä *RN FR35*. Alus oli Saksan savunkehittimien sijoituspaikkana, kun siihen osui pommi liittoutuneiden ilmahyökkäyksessä. Lisäksi alus kolaroi 25. kesäkuuta 1944 sukellusveneen kanssa. Alus upposi Brégaillonissa. Hylky nostettiin 1945 ja romutettiin.

## Lähteet
*
* 
*

### Viitteet
Juhani Airaksinen

**Pentti Juhani Airaksinen** (11. joulukuuta 1947 Helsinki – 24. lokakuuta 2014 Oulu) oli suomalainen silmälääkäri ja silmätautiopin professori.

Juhani Airaksisen vanhemmat olivat lääkäri Jorma Airaksinen ja Hilkka Soinio. Airaksinen tuli ylioppilaaksi Kannaksen yhteislyseosta 1967 ja valmistui lääketieteen lisensiaatiksi Marburgin yliopistosta 1975. Lääketieteen ja kirurgian tohtoriksi hän väitteli Oulun yliopistossa 1983 ja sai samana vuonna sieltä silmätautien erikoislääkärin pätevyyden. 

Airaksinen oli Oulun yliopistollisen sairaalan apulaislääkäri 1977–1982 ja apulaisylilääkäri 1984–1986. Suomen Akatemian tutkimusassistentti hän oli 1983–1985 ja Oulun yliopistossa silmätautiopin dosentti 1986–1991, vs. apulaisprofessori 1986–1987, va. professori 1987–1988, apulaisprofessori 1991–1998 ja professori vuodesta 1998. Hän oli myös vieraileva apulaisprofessori Vancouverissa Kanadassa 1983–1985. Airaksisella oli lisäksi useita asiantuntija- ja luottamustehtäviä.

## Lähteet
L’Intrépide (1941)

**L’Intrépide** oli Ranskan laivaston Hardi-luokan hävittäjä toisessa maailmansodassa.

## Valmistus

Alus tilattiin 20. maaliskuuta 1939 La Seyne-sur-Meristä Forges et Chantiers de la Méditerranéelta, missä köli laskettiin 16. elokuuta 1939. Alus laskettiin vesille 26. kesäkuuta 1941. Alus ei koskaan valmistunut.

## Lähteet
*
* 
*

### Viitteet
Le Brestois (F762)

**Le Brestois** (runkonumero F762) oli Ranskan laivaston Le Corse -luokan fregatti kylmässä sodassa.

## Valmistus
Alus tilattiin Lorientin laivastontelakalta, missä köli laskettiin marraskuussa 1951. Alus laskettiin vesille 16. elokuuta 1952 ja otettiin palvelukseen 19. tammikuuta 1956.

## Palvelus
Alus poistettiin laivastoluettelosta 1975.

## Lähteet
*

### Viitteet
Le Boulonnais (F763)

**Le Boulonnais** (runkonumero F763) oli Ranskan laivaston Le Corse -luokan fregatti kylmässä sodassa.

## Valmistus
Alus tilattiin Nantesista Ateliers et Chantiers de la Loirelta, missä köli laskettiin maaliskuussa 1952. Alus laskettiin vesille 12. toukokuuta 1953 ja otettiin palvelukseen 5. elokuuta 1955.

## Palvelus
Alus poistettiin laivastoluettelosta 1977.

## Lähteet
*

### Viitteet
Oxkangar

**Oxkangar** eli **Oksikankare** on saari Vöyrin kunnassa Pohjanmaan maakunnassa. Saari on 46km² suuri. Saaressa asui 55 asukasta vuonna 2019.

Oxkangarin saaressa on 8 kylää: Oxkangar, Djupsund, Teugmo, Lövsund, Kvimo, Nederbyn, Västra ändan ja Penesor.

## Lähteet
Le Bordelais (F764)

**Le Bordelais** (runkonumero F764) oli Ranskan laivaston Le Corse -luokan fregatti kylmässä sodassa.

## Valmistus
Alus tilattiin La Seyne-sur-Meristä Forges et Chantiers de la Méditerranéelta, missä köli laskettiin toukokuussa 1952. Alus laskettiin vesille 11. heinäkuuta 1953 ja otettiin palvelukseen 7. huhtikuuta 1955.

## Palvelus
Alus poistettiin laivastoluettelosta 1975.

## Lähteet
*

### Viitteet
Supernova 2024

**Supernova 2024** oli Latviassa järjestetty laulukilpailu, jossa valittiin Latvian edustaja Eurovision laulukilpailuun 2024. Kilpailu pidettiin avoimena kilpailuna, johon lähetettiin 108 kappaletta. Lähetetyistä kappaleista 15 valittiin mukaan. Kilpailijat ja kappaleet julkaistiin 9. tammikuuta.

Kilpailu koostui semifinaalista ja finaalista. Semifinaalissa yleisöäänestyksen ja raatiäänestyksen yhdistelmällä 15 kappaleesta valittiin kymmenen finalistia. Finaalissa voittaja valittiin yleisöäänestyksen ja raatiäänestyksen yhdistelmällä. Kilpailun voitti Dons kappaleella "Hollow".

Kilpailun raadin muodostivat Andrejs Reinis Zitmanis, Kārlis Kazāks, Krista Luīze Priedīte, Liena Edwards, Linda Samsonova, Magnus Müürsepp (Viro), Povel Olsson (Ruotsi) ja Ramūnas Zilnys (Liettua).

## Kilpailun kulku
### Semifinaali
Semifinaali kilpailtiin 3. helmikuuta. Semifinaalia seurasi 95 300 katsojaa.

### Finaali
Finaali kilpailtiin 10. helmikuuta. Finaalia seurasi 138 500 katsojaa.

## Lähteet
*

### Viitteet

## Aiheesta muualla
*Semifinaali LSM:n sivuilla
*Finaali LSM:n sivuilla
Teugmo

**Teugmo** on yksi vanhimmista kylistä Vöyrin kunnassa Pohjanmaan maakunnassa. Kylä sijaitsee Oxkangarin saarella ja on pohjoisin saaren kylistä. Kylässä asui paljon ihmisiä 1950-luvulla, mutta nykyään kylä on yksi Vöyrin pienimmistä kylistä. Teugmossa sijaitsee venesatama ja vapaa-ajan asutusta.

## Lähteet
Koiran glaukooma

**Koiran glaukooma** eli koiran silmänpainetauti on kivulias silmäsairauksien ryhmä, jossa silmänpaine kohoaa ja aiheuttaa näköhermon ja verkkokalvon vaurioita sekä etenevää näön menetystä.

Glaukooma on yksi yleisimmistä pysyvän sokeuden aiheuttavia koirien sairauksista. Kohonnut silmänpaine johtuu tavallisesti siitä, että kammioneste ei poistu silmästä normaalisti. Koirien glaukooma jaetaan primaariseen ja sekundaariseen. Sekundaarinen glaukooma liittyy muihin silmäsairauksiin ja on tyypillinen komplikaatio kaihileikkauksessa.

Koiran glaukooman hoidon tavoitteena on hidastaa näön menetystä pitämällä silmänpaine hallinnassa, mutta sopivaa silmänpaineen arvoa ei tunneta tarkasti koirilla ja se voi vaihdella yksilöllisesti. Monissa tapauksissa glaukoomaan ei ole parantavaa hoitoa, ja koiran näkö heikkenee, vaikka hoito olisi intensiivistä. Koirilla glaukooman hoitotulokset ovat usein huonoja ja sokeus voi kehittyä nopeasti. Usein päädytään silmän kirurgiseen poistamiseen.

Alttius glaukoomaan on todennäköisesti perinnöllinen ja tietyillä koiraroduilla esiintyy glaukoomaa enemmän kuin toisilla. Muun muassa siperianhuskyillä epäillään perinnöllistä alttiutta glaukoomaan. Perinnöllistä (primaaria) glaukoomaa sairastavalla koiralla silmän sarveikalvon ja värikalvon kulmaus eli kammiokulma on rakenteeltaan usein poikkeava.

## Katso myös
*Glaukooma (ihmisellä)
*Koiran kuivasilmäisyys
*Koiran kaihi
*Koiran silmäluomien virheasennot
*Koiran ylimääräiset ripset
*Etenevä verkkokalvon surkastuma
*Pannus

## Lähteet
Terbiumsulfaatti

**Terbiumsulfaatti** (Tb2(SO4)3) on terbium- ja sulfaatti-ionien muodostama ioniyhdiste. Se voi esiintyä kidevedellisenä oktahydraattina.

Terbiumsulfaatti (oktahydraatti Tb2(SO4)3 · 8H2O) on rakenteeltaan samankaltaista kuin dysprosiumsulfaatti (oktahydraatti). Yhdisteen rakenteessa jokainen metalli-ioni on sitoutunut kahdeksaan happiatomiin, joista neljä on sulfaatti-ionien happiatomeja ja neljä vesimolekyylien happiatomeja. Terbiumin ja hapen väliset sidospituudet vaihtelevat 2,300–2,482 Å välillä.

## Lähteet

## Aiheesta muualla

* PubChem: Terbium(III) sulfate octahydrate
Carter Yakemchuk

**Carter Yakemchuk** (s. 29. syyskuuta 2005 Fort McMurray, Alberta, Kanada) on kanadalainen jääkiekkoilija. Yakemchuk edustaa Ottawa Senatorsia. Ennen NHL-uraansa hän edusti WHL-juniorisarjassa Calgary Hitmenin joukkuetta. Senators varasi hänet ensimmäisellä kierroksella seitsemännellä varausvuorolla . Hänen pelipaikkansa on puolustaja ja hänen kätisyytensä on oikea. 

Yakemchuk on pelannut yhden NHL:n runkosarjan ottelun. Tässä ottelussa hän teki yhden maalin ja yhden syötön eli yhteensä kaksi tehopistettä. 

## Huomautukset

## Lähteet
Paratiisikotilo

**Paratiisikotilo** (*Marisa cornuarietis*) on omenakotiloihin kuuluva nilviäislaji- Lajia tavataan makeista vesistä Keski- ja Etelä-Amerikasta, mutta se on levinyt vieraslajina myös muualle.

## Koko ja ulkonäkö
Paratiisikotilojen kuoro on muodoltaan kiekkomainen ja litteähkö ja kasvaa 4–6 cm pitkäksi. Paratiisikotilonaaraat ovat usein hieman koiraita kookkaampia. Kuoressa on noin neljä kierrettä. Nuorten kotiloiden kuori on pyöreähkö. Kuoren väri muuttuu kotilon varttuessa punaruskeasta kellertävänruskeaksi. Kuoressa on pituussuunnassa tummia raitoja. Paratiisikotilon jalka on harmahtava.

## Levinneisyys ja elintavat
Paratiisikotilon luonteinen levinneisyysalue ulottuu Costa Ricasta Panamaan. Lajia tavataan nykyisin kuitenkin myös sen alkuperäisen levinneisyysalueen ulkopuolella muun muassa Floridassa, Puerto Ricossa, Sudanissa, Egyptissä, Tansaniassa ja Espanjassa. Laji on levinnyt näille alueille akvaariokaupan seurauksena tai, koska sitä on tuotu kontrolloimaan hyttysiä tai haitallisia vesikasveja. Paratiisikotilot elävät hitaasti veirtaavissa joissa, järvissä ja soilla. Se elää runsaan vesikavillisuuden joukossa ja syö vesikasvien lisäksi hyönteisten toukkia ja muiden nilviäisten munia. Naaras laskee munat rykelminä, joissa on enimmillään 80 munaa.

Paratiisikotilo on suosittu laji akvaarioissa. Lisäksi sitä hyödynnetään haitallisten eläinten ja kasvien torjunnassa. Se voi kuitenkin vähentää muiden lajien kantaa ja heikentää näin ympäristön monimuotoisuutta. Tämän vuoksi paratiisikotilo luokitellaan Euroopan unionin asetusten mukaan haitalliseksi vieraslajiksi. 

## Lähteet
Iris Knape-Jäderholm

**Iris Knape-Jäderholm** (31. toukokuuta 1905 Kymi – 31. heinäkuuta 1986 Heinola) oli suomalainen näyttelijä.

## Elämä ja ura
Lapsuutensa Ruotsissa viettänyt Knape-Jäderholm teki ensimmäisen roolinsa Jaakko Korhosen ohjaamassa komediassa *[[Rovastin häämatkat]]* (1931). Kyse oli mykkäelokuvasta, jossa kieli ei aiheuttanut vaikeuksia, sillä Knape oli tuolloin lähes ummikkoruotsinkielinen. Hänen toinen roolinsa oli Helinä kolmiodraamassa *[[Kuisma ja Helinä]]* (1932). Sen ohjasi Kalle Kaarna. Helinän ääni oli erään turkulaisen näyttelijättären.

Knape aloitti Ruotsalaisen Teatterin oppilaskoulussa vuonna 1934. Hän avioitui lääkäri Hannes Leinosen kanssa 1936 oltuaan muutaman vuoden naimisissa koelentäjä Georg Jäderholmin (1894–1975) kanssa ja otti nimen Iris Leinonen. Hän muutti Pohjois-Karjalaan ja oli perustamassa Joensuun kaupunginteatteria. Hän oli mukana nuorisoseurojen harrastajanäyttämötoiminnassa ja ohjasi 1970-luvulla kappaleen *[[Niskavuoren nuori emäntä]]* Sysmässä.

Näyttelijä Seppo Kolehmainen oli Knapen sisarenpoika.

## Lähteet
Julien Andlauer

**Julien Andlauer** (s. 5. heinäkuuta 1999 Lyon) on ranskalainen moottoriurheilija. Hän on Porschen tehdaskuljettajia.

## Ura

Andlauer aloitti uransa Ranskan Formula 4 -sarjassa vuonna 2015. Sarjapisteissä hän sijoittui kahdeksanneksi. Vuonna 2016 Andlauer ajoi Ranskan Porsche Carrera Cup -sarjassa sijoittuen sarjan viidenneksi. Vuonna 2017 Andlauer jatkoi sarjassa ja voitti sarjan mestaruuden. Vuonna 2018 Andlauer ajoi Porsche Supercup -sarjassa, jossa hän saavutti kaksi voittoa sijoittuen sarjan neljänneksi. Vuonna 2019 Andlauer jatkoi Porsche Supercup -sarjassa sijoittuen sarjapisteissä kolmanneksi. Samana vuonna hän voitti Saksan Porsche Carrera Cup -sarjan mestaruuden.

Lisäksi Andlauer on kilpaillut urheiluautoissa muun maussa FIA World Endurance Championship -sarjassa ja osallistunut Le Mansin 24 tunnin ajoon, jossa hän ajoi Porschella luokkavoittoon LMGTE Am-luokassa vuonna 2018. Ajaen LMGTE Am -luokassa Andlauer siirtyi Porschen Hypercar-luokkaan vuonna 2024.

Vuonna 2020 Andlauer ajoi Michelin Le Mans Cup -sarjaa GT3-luokassa, jossa hänen autokunta sijoittui sarjassa neljänneksi kahdella voitollaan. Andlauer ajoi European Le Mans Series -sarjassa vuonna 2023, sijoittuen LMGTE-luokassa sarjan toiseksi. Tämän lisäksi Andlauer on ajanut muita kestävyyskilpailuja, kuten Nürburgringin 24 tunnin ajoa ja Daytonan 24 tunnin ajoa.

## Lähteet
Särkimo

**Särkimo** on saari Vöyrin kunnassa Pohjanmaan maakunnassa. Särkimö sijaitsee Iähellä Oxkangarin ja Österön saaria.

Saarella on 4 kylää. Ne ovat Brudsund, Tosplot, Blusi ja Särkimo.

## Lähteet
Le Normand (F765)

**Le Normand** (runkonumero F765) oli Ranskan laivaston Le Normand -luokan fregatti kylmässä sodassa.

## Valmistus
Alus tilattiin La Seyne-sur-Meristä Forges et Chantiers de la Méditerranéelta, missä köli laskettiin heinäkuussa 1953. Alus laskettiin vesille 13. helmikuuta 1954 ja otettiin palvelukseen 3. marraskuuta 1956.

## Palvelus
Alus poistettiin laivastoluettelosta 1980.

## Lähteet
*

### Viitteet
Olli Tuominen (näyttelijä)

**Reino Olavi ”Olli” Tuominen** (s. 5. toukokuuta 1945 Helsinki) on suomalainen näyttelijä.

## Elämä ja ura
Olli Tuominen opiskeli Suomen teatterikoulussa 1964–1967. Ammattiuransa hän aloitti Kuopion Yhteisteatterissa 1967–1971. Hän jatkoi Kotkan kaupunginteatterissa 1971–1973, Porin Teatterissa 1973–1977, Intimiteatterissa 1977–1985 ja vihdoin Oulun kaupunginteatterissa vuodesta 1985.

Tuomisen rooleja olivat muun muassa Räätäli Motel (*[[Viulunsoittaja katolla]]*), Lucky (*Huomenna hän tulee*) ja Elias Jussilainen (*Kuopion takana*). Myöhemmin hän näytteli esimerkiksi Pietolaa (*[[Tukkijoella (näytelmä)|Tukkijoella]]*, Espoon Teatteri, 1998) ja Taula-Mattia (*Seitsemän veljestä*, Lahden kaupunginteatteri, 2002).

Tuominen näytteli myös pitkissä elokuvissa ja hänen roolinsa olivat ennen kaikkea sivuosia, kuten komisario Snellman elokuvassa *[[Rikos ja rangaistus (vuoden 1983 elokuva)|Rikos ja rangaistus]]* (1983) ja Saaran isä elokuvassa *[[Akvaariorakkaus]]* (1992).

## Lähteet
* 
* 
* 
* 

### Viitteet
Arri Priimägi

**Arri Priimägi** (s. 27. kesäkuuta 1980 Tallinna, Viron SNT) on virolais-suomalainen kemisti, joka on hoitanut kemian professuuria Tampereen yliopistossa vuodesta 2019 alkaen.

Priimägi valmistui diplomi-insinööriksi Tampereen teknillisestä korkeakoulusta vuonna 2004 ja väitteli tekniikan tohtoriksi Teknillisestä korkeakoulusta vuonna 2009; tutkielmasta *Polymer-Azobenzene Complexes* hänelle myönnettiin Suomalaisen Tiedeakatemian väitöskirjapalkinto. Priimägi on harjoittanut jatko-opintoja Milanossa ja Tokiossa. Hän sai suomalaisen Akatemiapalkinnon vuonna 2018.

## Lähteet
Koiran kaihi

**Kaihi** koiralla tarkoittaa silmän linssin samentumista, ja se on yksi yleisimmistä koirien sokeuden aiheuttajista.

Kaihi voi olla ei-perinnöllinen, mutta suurimmalla osalla kaiheista on perinnöllinen tausta. Kuitenkin esimerkiksi diabetekseen voi liittyä kaihi, joka kehittyy usein nopeasti ja johtaa linssin täydelliseen samentumiseen. Muita esimerkkejä ei-perinnöllisestä kaihista ovat vanhuuden kaihi sekä perinnölliseen PRA-sairauteen liittyvä toissijainen kaihi. Kaihi voi myös saada alkunsa myös sädehoidosta.

Suurin osa kaiheista on perinnöllisiä. Perinnöllisessä kaihissa silmän linssi samentuu osittain tai kokonaan. Useimpien kaihityyppien periytymismekanismia ei vielä tunneta tarkasti, ja sairauden puhkeamisikä voi vaihdella paljon. Perinnöllinen kaihi esiintyy yleensä molemmissa silmissä ja voi johtaa sokeuteen, jos linssit samentuvat kokonaan. Jos samentuma jää pieneksi, se ei välttämättä vaikuta koiran näkökykyyn. Pitkälle edennyt kaihi voi aiheuttaa silmän sisäistä tulehdusta ja kipua. Perinnöllisen kaihin esiintymisessä on eroja eri koirarotujen välillä. Perinnöllistä kaihia tavataan esimerkiksi villakoirilla, bostoninterriereillä ja amerikancockerspanieleilla.

Kaihi voidaan poistaa leikkauksella, jossa käytetään fakoemulsifikaatio menetelmää. Tämä on yleisin leikkaustapa, koska tulokset ovat hyviä. Leikkaushoidon onnistumisprosentti koirilla on yli 80 %.

## Katso myös
* Kaihi (ihmisellä)
* Koiran kuivasilmäisyys
* Koiran glaukooma
* Koiran silmäluomien virheasennot
* Koiran ylimääräiset ripset
* Pannus
* Etenevä verkkokalvon surkastuma

## Lähteet
Nigerian kansallismuseo

**Nigerian kansallismuseo** () on nimitys usean museon kokonaisuudelle, joka kokoaa Nigerian liittovaltion kansallismuseot, ja joita Nigerian museovirastona toimiva kansallinen museo- ja muistomerkkikomissio (, lyhennys NCMM) koordinoi. Kansallismuseot ovat Nigerian lainsäädännössä määritelty osaksi NCMM:n toimintaa. Tästä syystä nimitystä Nigerian kansallismuseo käytetään toisinaan synonyymina NCMM:lle. Kaikkiaan NCMM vastaa 53 museon, 65 kansallisen muistomerkin ja kahden Unescon maailmanperintöluettelon kohteen kokonaisuudesta (lukumäärät 2026 alussa).

Nigerian kansallismuseoiden esinekokoelmat kattavat noin 8&nbsp;000 vuoden ajanjakson. Kokoelmien vanhin esine on Dafunan kanootti (6&nbsp;000 eaa.). Nigerialaisten muinaismuistojen etsimisen ja maastaviennin pitkään jatkunut villi tilanne näkyy esimerkiksi keskinigerialaisten, rautakautisen Nok-kulttuurin terrakottaveistosten tai Beninin seudulta löydettyjen muinaismuistojen hajaantumisessa pitkin maailmaa. Ennen vuonna 1943 perustettua Nigerian muinaismuistoista vastaavaa viranomaista (Nigerian Antiquity Service), maasta löydettyjen historiallisten esineiden kauppa ja maastavienti oli säätelemätöntä. Rajoittava lainsäädäntö saatiin vasta vuonna 1953. 

## Lähteet

## Aiheesta muualla
Pouilly-sur-Loire

**Pouilly-sur-Loire** on kunta Ranskassa Nièvren departementissa Burgundi-Franche-Comtén alueella. Se sijaitsee Loirejoen varrella, noin 15 kilometriä Cosne-Cours-sur-Loiren kaupungista etelään.

Neljän kilometrin päässä Pouilly-sur-Loiren kaupungista on 1800-luvun renessanssityylinen linna Château du Nozet. Linnan paikalla on ollut kartano jo 1200-luvulla. Linnaa on rakennettu uudelleen tai uudistettu useita kertoja vuosisatojen saatossa. Vuodesta 1972 lähtien Château du Nozet on ollut viinitila.

## Viininviljely
Pouilly-sur-Loire on yksi seitsemästä Pouilly-Fumén viinintuotantoalueen viininviljelykylästä. Kunnan alueella on viljelty viiniä jo roomalaisten hallintakaudella 400-luvulla. Pouillyn viinitarhat tuottavat kahta kuivaa valkoviiniä, joilla on ollut Appellation d'Origine Contrôlée (AOC) -nimitys vuodesta 1937 lähtien. Chasselas-rypäleistä valmistettu Pouilly-sur-Loire, jota viljellään 40 hehtaarin alueella, sekä Sauvignon Blanc -rypäleistä valmistettu Pouilly-Fumé, jota viljellään 1 400 hehtaarin alueella. Viinitiloja on noin sata, ja ne ovat pääosin perhetiloja.

## Lähteet

## Aiheesta muualla
Mohammad Bagher Zolghadr

**Mohammad Bagher Zolghadr** (; s. 1954 Fasa) on iranilainen komentaja.

Zolghadr opiskeli taloustiedettä Teheranin yliopistossa ja toimi komentajana Irakin–Iranin sodassa. Hän toimi kahdeksan vuoden ajan Iranin vallankumouskaartin varapääkomentajana ja sai vuonna 2007 nimityksen Basijiin liittyvien asioiden varapäälliköksi esikunnassa. Hän toimi Mahmud Ahmadinežadin aikana turvallisuus- ja poliisiasioista vastanneena varasisäministerinä. 2020-luvulla Zolghadr toimi Iranin välimiesneuvoston sihteerinä ennen kuin sai maaliskuussa 2026 nimityksen Iranin ylimmän kansallisen turvallisuusneuvoston johtoon tapetun Ali Larijanin seuraajana.

Zolghadr kuului vallankumouskaartin komentajiin, jotka allekirjoittivat Mohammad Khatamille lähetetyn varoitusviestin, jonka mukaan vallankumouskaarti toimisi itsenäisesti jos Iranin vuoden 1999 opiskelijamielenosoituksia ei päättäväisesti tukahdutettaisi. Zolghadr oli muovaamassa doktriinia, jonka pohjalta luotiin hajautettu järjestelmä toimintakyvyn turvaamiseksi myös pitkään jatkuvan hyökkäyksen kohdistuessa Iraniin. Tämä järjestelmä mahdollisti yksiköiden itsenäisen toiminnan valtionjohdon estyessä. Zolghadrin vaimo Sedigheh Begum Hejazi on toiminut Iranin kulttuurihallinnossa. Hänen vävynsä Kazem Gharibabadi on edustanut Irania Kansainvälisessä atomienergiajärjestössä Wienissä.

## Lähteet
Toguz-Toron piiri

**Toguz-Toron piiri** () on hallintopiiri Žalal-Abadin alueella Kirgisiassa. Sen keskus on Kazarmanin kylä. Piirin pinta-ala on 3&nbsp;962 neliökilometriä. Siellä oli arviolta 28&nbsp;581 asukasta vuonna 2025.

Tienšanin sisäosassa sijaitseva Toguz-Toron piiri rajoittuu lounaassa Suzakin, lännessä Bazar-Korgonin, luoteessa Toktogulin, koillisessä Narynin alueen Žumgalin ja idässä Ak-Talaan ja etelässä Ošin alueen Özgönin piireihin. Se käsitää Toguz-Toron laakson, jota ympäröivät pohjoisessa Moldo-Toon, Kabakin ja Kök-Irimin vuoret, lounaassa Ferganavuoret ja kaakossa Ak-Šuirakvuoret. Kolmion muotoisen kumpuilevan tasangon korkeus on 1&nbsp;200–2&nbsp;000 merenpinnasta. Rotkojen halkomien vuorten korkeus on 2&nbsp;000–3&nbsp;500 metriä. Hyötykaivannaisiin kuuluvat kivisuola, kulta ja rakennusaineet.

Seudun ilmasto on ankaran mantereinen. Keskilämpötila on tammikuussa –17:sta –19:ään ja heinäkuussa 21–22 astetta. Vuotuinen sademäärä on 320–350 milllimetriä. Piirin läpi virtaa Narynjoki, jonka tärkeimmät sivujoet ovat Kök-Irim, Kögart, Atai, Askaluu ja Tabylgyty. Järvistä suurin on Beš-Köl. Kasvillisuus on puoliaavikkoa ja aroa. Vuorilla on kuusi- ja katajametsiä sekä alppiniittyjä.

Vuonna 1935 perustettuun piiriin kuuluvat Atain, Kargalykin ja Toguz-Toron maalaiskunnat, jossa on yhteensä 13 kylää. Vuoden 2009 väestönlaskennan mukaan asukkaista 99,8 prosenttia on kirgiisejä.

Piirin pääelinkeino on karjanhoitoon keskittynyt maatalous. Tärkeimmät tuotantoeläimet ovat lampaat, hevoset ja siipikarja. Lisäksi viljellään viljaa, öljykasveja, vihanneksia ja perunaa. Teollisuusyrityksiin kuuluvat Makmalin kultakaivos ja Tunukin suolan tuotanto.

## Lähteet

## Aiheesta muualla
* Piirin sivusto
Kiertopotku

**Kiertopotku** (jp. **mawashi geri**; kr. **dollyo chagi**) on kamppailulajeissa käytetty potku, joka saa voimansa kehon pyörimisliikkeestä ja osuu kohteeseen sivulta päin. Se voidaan kohdistaa esimerkiksi vastustajan jalkoihin, kylkeen tai päähän. Nopeutensa ja helppokäyttöisyytensä ansiosta se on yksi yleisimmistä potkuista lajeissa, kuten karate, potkunyrkkeily ja taekwondo.

## Tekniikka
Kiertopotku tehdään eri tavoin eri kamppailulajeissa, mutta yleisesti potkun eri vaiheet tehdään seuraavanlaisessa järjestyksessä:

# (Tukijalan kääntö) — tukijalka kääntyy 45–90 asteen kulmaan vastustajaan nähden. Joissain kiertopotkun variaatioissa tämä vaihe tehdään vasta 2. kohdan polvennoston yhteydessä, mutta esimerkiksi thainyrkkeilyssä se tehdään heti alussa.
# Latausvaihe (chamber) — polvi nostetaan vyötärön korkeudelle osoittamaan vastustajaa kohti. Sääri nostetaan siten, että se on samansuuntainen lattian kanssa. Tukijalka käännetään 90–180 asteen kulmaan vastustajaan nähden lantion liikkuvuuden maksimoimiseksi.
# Jalan suoristaminen — osuma joko säärellä tai päkiällä, riippuen etäisyydestä ja lajista. Potku saa voimansa siitä, kun tämän vaiheen yhteydessä lantio käännetään potkun suuntaan.
# Palautus takaisin 1. kohdan asentoon, minkä jälkeen palautus maahan; joko eteen tai taakse.

Joskus kiertopotku saatetaan myös tehdä siten, että potkaisevan jalan polvi osoittaa latausvaiheessa sivulle eikä vastustajaa kohti.

## Puolustaminen

Vartaloon ja päähän kohdistetut kiertopotkut suojataan usein käsivarsilla, väistetään tai potkaiseva jalka napataan esimerkiksi aikeena kaataa potkaiseva osapuoli. Jalkoihin kohdistetut kiertopotkut voidaan suojata esimerkiksi säärellä.

## Lähteet
Digger (elokuva)

**Digger** on vuonna 2026 ensi-iltansa saava kansainvälisesti tuotettu musta komediaelokuva, jonka on ohjannut Alejandro G. Iñárritu ja käsikirjoittaneet Iñárritu, Sabina Berman, Alexander Dinelaris Jr. ja Nicolás Giacobone. Elokuvan näyttelijäkaartiin kuuluvat muun muassa Tom Cruise, Jesse Plemons, Sandra Hüller, Riz Ahmed, Sophie Wilde, Emma D’Arcy, Robert John Burke, Burn Gorman, Michael Stuhlbarg ja John Goodman.

Elokuvan keskiössä on ”maailman mahtavin mies”, jonka täytyy pelastaa ihmiskunta vapauttamaltaan katastrofilta.

Elokuvan on määrä saada ensi-iltansa lokakuussa 2026.

## Näyttelijät

## Lähteet

## Aiheesta muualla
*
Alireza Tangsiri

**Alireza Tangsiri** (; 1962 – 26. maaliskuuta 2026) oli iranilainen kontra-amiraali.

Ali Khamenei nimitti Tangsirin 23. elokuuta 2018 Iranin vallankumouskaartin laivaston komentajaksi. Hänen edeltäjänsä oli Ali Fadavi. Tangsiri toimi myös miehittämättömiä ilma-aluksia kehittävän Paravar Pars -yhtiön hallituksessa. Yhdysvaltain valtiovarainministeriö asetti Tangsirin Specially Designated Global Terrorist -luokituksen alaiseksi 24. kesäkuuta 2019.

Tangsiri kuoli Israelin ilmaiskussa Iranin sodassa 26. maaliskuuta 2026.

## Lähteet
August Nilsson (poliitikko)

**Nils August Nilsson** (26. maaliskuuta 1867 Åhus – 20. joulukuuta 1952 Lund) oli ruotsalainen sosiaalidemokraattinen poliitikko ja lehtimies. Hän toimitti *[[Arbetet (ruotsalainen lehti)|Arbetet]]*-lehteä vuosina 1900–1908 ja oli valtiopäivien jäsen toisessa kamarissa vuosina 1906–1914 ja 1915–1919 sekä ensimmäisessä kamarissa 1919–1936. Nilsson oli myös pitkään Malmön kaupunginvaltuutettu. Hän oli näkemyksiltään puolueen maltillisempaa siipeä ja kannatti sosiaalidemokraattien hallitusyhteistyötä liberaalin oikeiston kanssa eli niin sanottua ”ministerisosialismia”. Nilsson osasi ranskaa ja saksaa, mistä oli hyötyä, kun hän myöhemmällä urallaan toimi valtiopäivien varapuhemiehenä ja hoiti kansainvälistä yhteistyötä muiden maiden parlamenttien kanssa. Vuonna 1936 Nilsson vetäytyi politiikasta ja keskittyi hedelmätarhaansa.

## Lähteet

## Aiheesta muualla
August Nilsson

**August Nilsson** voi tarkoittaa seuraavia ruotsalaisia henkilöitä:

* August Nilsson (1867–1952), poliitikko ja lehtimies
* August Nilsson (1872–1921), köydenvetäjä ja yleisurheilija